**Frīdrihs Paličs** (vācu: *Friedrich Martin Palitzsch*; dzimis 1889. gada 25. oktobrī, miris 1932. gada 2. aprīlī) bija vācu šahists, šaha problēmists, teorētiķis un vairāku laikrakstu šaha nodaļu redaktors.

Pēc specialitātes Paličs bija ārsts, medicīnas zinātņu doktors.

Šaha kompozīcija
----------------

Frīdrihs Paličs bija pazīstams loģiskās skolas teorētiķis. Viņa darbs *Die Ablenkung, das Element der indirekten Kombination* (Novirzīšana, netiešās kombinācijas elements) ieguva fundamentālu nozīmi. Tajā viņš sadala melno figūru virzīšanu (netiešs manevrs) divos pamatveidos: ievirzīšana un novirzīšana. 1918. gadā viņš sistemātiski izpētīja Drēzdenes ideju un vēlāk viens no tās variantiem tika nosaukts par Paliča-Drēzdeni. No tā laika Drēzdenes tēma ir loģiskās skolas neatņemama sastāvdaļa. Tās tālākā izstrādē piedalījās vēl vairāki citi Drēzdenes šaha problēmistu biedrības locekļi, piemēram, Rūdolfs Leopolds, Gerhards Kaizers, Hanss Feters.

### Piemērs

**Frīdrihs Paličs**  
 *Deutsches Wochenschach*, 1919**Mats 3 gājienos**
**Uzdevuma risinājums:**

Mēģinājumu: 1.a7? (draud 2.Da6#), atspēko 1. ... ♗×d3!
Sagatavošanās plāns:
**1.♖h1!** (draud 2.♖a1+ ♖a2 3.♕×a2#/♖×a2#) **1. ... ♗×h1**
Galvenais plāns:
**2.a7** (draud 3.♕a6#) **2. ... ♖e6 3.♕a2#**
2. ... ♔a5 3.♕b5#
2. ... ♔a3 3.♕b3#
Loģiskās skolas uzdevums.

Šaha turnīri
------------

Paličs guva panākumus arī vairākos reģionālos šaha turnīros. 1910. gadā Greicā 4. Saksijas šaha savienības kongresa 1B pamatturnīrā viņš bija otrais, gadu vēlāk Falkenšteinā 5. kongresā 1A pamatturnīrā — aiz Maksa Blīmiha 2.-3. vietā. 1912. gadā Meisenē 6. kongresā bija trešais. 1922. gadā Mitveidā, kā 10. kongresā uzvarētām (1.-2. vieta) viņam tieka piešķirts Saksijas meistara tituls. Turpmākajos Saksijas meistarības turnīros viņš ieguva šādas vietas: 1925. gadā 13. kongresā Kemnicā 5.-6. vietu, 1926. gadā 14. kongresā 1926 Drēzdenē 3.-4. vietu, 1927. gadā 15. kongresā Bādšandavā 12.-13. vietu.

Redaktors
---------

Paličs bija laikraksta *Dresdner Anzeiger* šaha slejas redaktors. Ar sava uzdevuma pirmpublicējumu 1922. gada 8. janvārī viņš atvēra arī šaha stūrīti laikrakstā *Pirnaer Anzeiger*, taču 1924. gadā tā rediģēšanu pārņēma Rudolfs Leopolds. No 1922. līdz 1931. gadam Paličs bija žurnāla *Deutsche Schachzeitung* redaktors.

Bibliogrāfija
-------------

* Palitzsch, Friedrich: *Die Ablenkung, das Element der indirekten Kombination.* Coburg, Riemann, 1917 (vāciski)
* Palitzsch, Friedrich: *Die Vorläufer des Römischen Problems.* In: Schachkongreß Teplitz-Schönau im Oktober 1922, Teplitz-Schönau, 1923. (vāciski)
* Palitzsch, Friedrich: *Mitteldeutsche Schachturniere 1923.* Berlin und Leipzig, de Gruyter, 1924 (vāciski)
* Klein, Heinrich; Palitzsch, Friedrich: *Die Bedeutung des Schachs.* Berlin und Leipzig, de Gruyter, 1924 (vāciski)
* Palitzsch, Friedrich: *Schachschule für Anfänger.* Berlin, Leipzig, de Gruyter, 1925 (vāciski)
* Palitzsch, Friedrich, Wiarda, Georg: *Am sprudelnden Schachquell.* Band 1: Festschrift des Dresdner Schachvereins 1876–1926. Band 2: Jubiläums-Schachkongress zu Dresden 1926, Berlin und Leipzig, de Gruyter, 1926 (vāciski)
* Palitzsch, Friedrich: *Ergänzungen zum Kompositionswerk von John Brown.* Berlin, 1931 (vāciski)

Atsauces
--------

1. ↑  F. Paliča profils vietnē *Chess Composers* Archived 2018. gada 8. janvārī, *Wayback Machine* vietnē. (angliski)
2. ↑  *Schach in Sachsen.* Schachverband Sachsen, 2008, 449.–451. lpp. (vāciski)

Ārējās saites
-------------

* F. Paliča šaha kompozīcijas vietnē PDB

* Šahista profils chessgames.com mājaslapā (angliski)
* Šahista profils 365chess.com mājaslapā (angliski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 249535071
* ISNI: 0000 0003 7010 8239
* GND: 1055352082
* BNF: cb167167076 (data)
* NKC: mzk2012696767

 |

 |